kardosdrur/scandi-wiki huggingface dataset:
Canal Saint-Denis

Canal Saint-Denis er en fransk kanal, der oprindeligt blev konstrueret til at føre drikkevand til Paris. Kanalen tager sin begyndelse i Canal de l’Ourcq i Paris og løber herefter 6,6 km, indtil den udmunder i Seinen. Sammen med Canal de l'Ourcq og Canal Saint-Martin udgør de det samlede kanalnet i Paris.

Arbejdet med kanalen blev påbegyndt i 1805 og afsluttet i 1821.

Udover at sikre drikkevandsforsyningen til Paris, virker kanalen også som transportvej for godstransport.

Eksterne henvisninger 

 

Saint-Denis
Bygninger, konstruktioner og anlæg i Paris
Storvindeln

Storvindeln er en sø der ligger i Sorsele kommun ligger i  länet Västerbottens län i landskapet Lappland i det nordlige Sverige. Den er omkring 52 km² stor, og har en dybde på op til 36 meter og et volumen på 0,614 km³.  Den uregulerede elv Vindelälven løber gennem søen. Den afvander et areal på 2.940 km²

Eksterne kilder og henvisninger

  Sjöareal och sjöhöjd (3,32 MB; PDF)], Svenskt vattenarkiv (SVAR), Sveriges meteorologiska och hydrologiska institut 
 Sjödjup och sjövolym  (712,6 kB;)  Svenskt vattenarkiv (SVAR), Sveriges meteorologiska och hydrologiska institut 

Søer i Sverige
Västerbottens län
Hermann Ebert (grosserer)

Hermann Bernhard Edvard Ebert (23. september 1855 i Aalborg – 11. juli 1936 i Sundby, Amager) var en dansk grosserer og politiker.

Liv og karriere 
Han var søn af købmand Johan Friedrich Carl Ebert (1821-1899) og hustru Augusta født Greinert (1821-1896), der begge var indvandret fra Preussen, og arbejde som ung på Kastrup Glasværk. Ebert etablerede sig 1880 som købmand og 1883 som urtekræmmer i Torvegade 28 på Christianshavn, fik 1894 grossererborgerskab og blev 1896 mester og fabrikant. Allerede tidligt tjene Ebert så gode penge, at han kunne erhverve grunde og opføre huse på dem.

Han var direktør for aktieselskaberne Hermann Eberts Dampsnedkeri og Trævarefabrik og for Dronningmølle Teglværker. Hermann Ebert huskes især som grundlægger af Eberts Villaby på Amager, hvor han fra 1894 på et nedlagt landbrug udstykkede villagrunde. Hans egen villa i kvarteret blev kaldt Sans Souci. Ebert har desuden opført Fredens Mølle (opkaldt efter fabrikken, som han var bestyrelsesformand for fra 1905) på hjørnet af Amagerbrogade og Holmbladsgade og ejendommen Sønderborg på hjørnet af Amagerbrogade og Prags Boulevard. Han var også formand for byggeselskaberne A/S Skaanegade fra 1910 og for Bygningsaktieselskabet Bellevue fra 1915.

Tillidsposter 
I 1893 var han medstifter af Sundby Handelsforening og siden formand for foreningen til 1903 og æresmedlem 1918. Fra 1917 var han medlem af Amagerbankens bankråd.

Han var medlem af Sundby Sogneråd 1895-1902 og formand 1899-1902 og borgerrepræsentant i København 1902-08. Han var Ridder af Dannebrog.

Han blev gift 17. maj 1881 i Tårnby Kirke med sin kusine Uguina Franciska Sabina (10. august 1859 i Kastrup – 28. september 1952), datter af glasmager Johan Heinrich Ebert (1829-1893) og Caroline Vilhelmine Roland (1834-1927).

Han og hustruen er begravet på Sundby Kirkegård. Ebertsgade er opkaldt efter ham.

Litteratur 
 Erik Housted: En matador på Amager: Eberts Villaby og dens grundlægger Hermann Ebert. Udgivet i 1996 af Grundejerforeningen Eberts Villaby i anledning af 100-året 11. september 1896-1996, 1996.

Kilder og eksterne henvisninger 
 
 Kraks Blaa Bog 1910

Grosserere fra Danmark
Personer i Kraks Blå Bog (afdøde)
Danskere i 1800-tallet
Medlemmer af Københavns Borgerrepræsentation i 1900-tallet
Riddere af Dannebrog
Personer fra Aalborg
Fabrikanter fra Danmark
Sognerådsformænd fra Danmark
Mitsubishi i

Mitsubishi i er en mikrobil (Kei-Car) fra den japanske bilfabrikant Mitsubishi Motors, som kom på markedet i Japan den 24. januar 2006, 28 måneder efter dens debut som prototype på Frankfurt Motor Show 2003.

Bilen er den første firedørs bil med centermotor siden 1999; motoren er elektronisk styret, har en maksimal effekt på 47 kW (64 hk) og et maksimalt drejningsmoment på 94 Nm. Ved hjælp af denne konstruktion kan sikkerheden øges og kabinen forstørres i forhold til de kompakte ydermål.

Selv om bilen oprindeligt var konstrueret specielt til Japan, blev den hurtigt introduceret på andre markeder med højrestyring i Asien, Oceanien og Europa. Bilen findes også i en elbiludgave, Mitsubishi iMiEV.

Et yderligere usædvanligt kendetegn for en moderne mikrobil er, at Mitsubishi i er udstyret med et selvbærende alumiumsskeletkarrosseri.

Tekniske specifikationer

Kilder 
 Automobil Revue, katalog 2007 (tekniske specifikationer)
 Mitsubishi-Motors.de
 Sprint nummer 1/2008

Eksterne henvisninger 

I
Mikrobiler
Baghjulstrukne biler
Biler med centermotor
Biler introduceret i 2006
Biler fra 2000'erne
Biler fra 2010'erne
Hermann Ebert

Hermann Ebert er navnet på flere personer:

 Hermann Ebert (grosserer) (1855-1936) – dansk grosserer og politiker (Hermann Bernhard Edvard Ebert)
 Hermann Ebert (fysiker) (1861-1913) – tysk fysiker
Sydkoreas håndboldlandshold (herrer)

Sydkoreas håndboldlandshold for herrer er den nationale hold i Sydkorea i håndbold.

Statistik

Sommer-OL

Verdensmesterskab 
 1986 - 12. plads
 1990 - 12. plads
 1993 - 15. plads
 1995 - 12. plads
 1997 - 8. plads
 1999 - 14. plads
 2001 - 12. plads
 2007 - 15. plads
 2009 - 12. plads
 2011 - 13. plads
 2013 - 21. plads
 2019 - Deltog som samlet Korea 
 2021 - 31. plads
 2023 - 28. plads

Eksterne henvisninger 

IHF profil 

Håndbold i Sydkorea
Herrehåndboldlandshold
Fiat Sedici

Fiat Sedici er en af Fiat i joint venture med Suzuki bygget kompakt SUV, som bygges på Suzukis fabrik i Ungarn. Før produktionen startede var der planlagt en årlig produktion på 60.000 biler, hvoraf de 20.000 skulle være Fiat Sedici og de 40.000 stk. Suzuki SX4. Bilen er designet af Fiat Centro Stile i samarbejde med Giorgetto Giugiaro. Navnet Sedici, på dansk seksten (16), skulle betyde fire gange fire, altså firehjulstræk.

Sedici findes ligesom sin søstermodel fra Suzuki med forhjulstræk samt med tilkobleligt firehjulstræk, hvor der med en kontakt kan vælges mellem 2WD (forhjulstræk), Auto (systemet vælger selv kraftfordeling) eller Lock (permanent firehjulstræk).

Til standardudstyret hører bl.a. ABS, bremsekraftfordeling EBD, fire airbags, manuelt klimaanlæg, elektrisk servostyring, cd-afspiller, el-ruder foran, tagræling og tågeforlygter. ESP fås kun som ekstraudstyr mod merpris.

Før introduktionen tjente Fiat Sedici under Vinter-OL 2006 som shuttlebil. I marts 2006 fik Fiat på de første 10 dage 7.000 forudbestillinger på Sedici og solgte dermed to tredjedele af de frem til slutningen af 2006 planlagte 10.000 biler.



Facelifts

2009 
I sommeren 2009 gennemgik Sedici et facelift. Der blev frontpartiet modificeret med nye kofangere, ny kølergrill og nye tågeforlygter. Ligesom før var basismotoren en 1,6-liters benzinmotor. Nu ydede den 88 kW (120 hk), hvilket er 9 kW (13 hk) mere end før. Den hidtidige 1,9-liters dieselmotor med 88 kW (120 hk) blev afløst af en ny 2,0-liters dieselmotor med 99 kW (135 hk).

2012 
I starten af 2012 fulgte et yderligere facelift, som blandt andet indeholdt nydesignede sidespejle med integrerede blinklys og udvidet standardudstyr med bl.a. ESP.

Dieselmotorerne kommer fra Fiat, benzinmotorerne fra Suzuki.

Motorer

Noter

Eksterne henvisninger 

Sedici
SUV'er
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Narsil

Narsil er et sværd som stammer fra den store krig i Ringenes Herre, hvor den onde fyrste Sauron blev besejret. Sværdet Narsil er også kendt som "sværdet med den knækkede klinge". Under den store krig knækkede klingen, og det var i den form, at Sauron blev besejret. Det var Isildur, der besejrede Sauron. Og på denne måde begynder eventyret om ringen i serierne Ringenes Herre ved, at Isildur tager Saurons ring som er ringen over dem alle, som sagt i følgende digt:
''Tre har elvernes konge i dybeste skov,
Syv har dværgenes herrer i sale af sten,
Ni har mennesket dødeligt, dømt til at sove,
Én har den natsorte fyrste for ondskab og mænd
I mordors land hvor skygger ruge.
Én ring er ring over dem alle, 
Én ring kan finde de andre
Én ring kan bringe dem alle sammen,
I mørket lænke dem alle
I Mordors land, hvor skygger ruge.
Dette digt fortæller os at ringen var herredømerts ring, ringen over dem alle. 
Sværdet narsil blev samlet op og lagt på et klæde på en statue i Kløvedal. Her er det at Aragon, Isildurs trone arving, møder Arwen en smuk elverpige. Da den store krig bryder ud i slutningen beder Arwen om at få gensmedet sværdet til Aragon. Da krigen er ovre, vælger Arwen at gifte sig med Aragon som er menneske og give afkald på sin udødelighed og Aragon bliver konge over Gondor med sværdet Narsil ved sin side.
Ringenes Herre
Leopold 1.

Der er flere regenter med navnet Leopold 1. Se:

 Leopold 1. af Østrig (død 994) – markgreve af Østrig 976-994
 Leopold 1. (Tysk-romerske rige) (1640-1705)) – Tysk-romersk kejser 1658-1705
 Leopold 1. af Anhalt-Dessau (1676-1746) – fyrste af Anhalt-Dessau 1693-1747
 Leopold 1. af Lippe (1767-1802) – fyrste af Lippe 1789-1802
 Leopold 1. af Baden (1790-1852) – storhertug af Baden 1830-1852
 Leopold 1. af Belgien (1790-1865) – konge af Belgien 1831-1865
 Leopold af Hohenzollern-Sigmaringen (1835-1905) – fyrste af Hohenzollern-Sigmaringen 1885-1905
Suzuki SX4

Suzuki SX4 er en personbilsmodel fra den japanske bilfabrikant Suzuki. Bilen er efterfølger for både den lille mellemklassebil Suzuki Liana og kompakt-SUVen Suzuki Ignis.

Disse to retninger spejler sig også i SX4, som findes i tre forskellige versioner. Udover den normale femdørs hatchback og firedørs sedan findes der også en på hatchbacken baseret SUV.

SX4 bygges sammen med søstermodellen Fiat Sedici i Esztergom i Ungarn og er en blanding mellem en personbil og en SUV. Dermed kan bilen som ekstraudstyr fås med tilkobleligt firehjulstræk (i-AWD).

Premieren fandt sted på det 76. Geneve Motor Show, og SX4 kom på markedet i juni 2006.

Bilen findes med benzinmotorer på 1,5 og 1,6 liter og commonrail-dieselmotorer på 1,6, 1,9 og 2,0 liter. CO-udslippet ligger mellem 141 og 185 g/km. Dieselmotorerne har partikelfilter som standardudstyr og opfylder ligesom benzinmotorerne Euro4-normen.

På det 77. Geneve Motor Show introduceredes sedanudgaven af SX4, som kom på det europæiske marked i oktober 2007. I Kina blev denne karrosserivariant allerede introduceret samtidig med hatchbacken. Commonrail-dieselmotorerne kommer fra Fiat (undtagen 1,6 DDiS som kommer fra PSA Peugeot Citroën), mens benzinmotorerne kommer fra Suzuki selv.

I USA er benzinmotoren på 2,0 liter og yder 110 kW (150 hk).

Facelift 
Få måneder før den identiske Fiat Sedici blev også SX4 let modificeret i sensommeren 2009. I rammerne af dette facelift blev frontpartiet modificeret og fik en ny kofanger med en tværlamel mindre, samt en let ændret kølergrill og mindre tågeforlygter.

Ligesom før faceliftet findes modellen med 1,6-liters benzinmotoren, som nu yder 88 kW (120 hk) mod før 79 kW (107 hk). Den hidtidige 1,9-liters dieselmotor med 88 kW (120 hk) blev afløst af en ny 2,0-liters dieselmotor med 99 kW (135 hk). Derudover opfylder alle versioner nu Euro5-normen. Den faceliftede SX4 blev præsenteret på Frankfurt Motor Show 2009.

SX4 er i alle udstyrsvarianter standardudstyret med en komplet pakke airbags bestående af fører- og passagerairbag, sideairbags, gardinairbags og sidekollisionsbeskyttelse.

Versionen med tilkobleligt firehjulstræk (i-AWD) har plasticdele, undervognsbeskyttelse, tagræling og øget frihøjde.

Motorer

Noter

Eksterne henvisninger 

 Officielt websted 

SX4
Små mellemklassebiler
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Fasedetektor

En fasedetektor eller fasekomparator er en blander, analog multiplikator eller logik kredsløb som kan genererer en spændingssignal som repræsenterer forskellen i fase mellem to signal input. Fasedetektoren er et kritiskt element i en faselåst kredsløb (PLL).

Detektering af faseforskelle er meget vigtig i mange anvendelser, såsom motorstyring, radar og telekommunikation systemer, servomekanisme og demodulatorer.

Se også
Bærebølgerestorering
Differentialforstærker

Kilder/referencer

Yderligere læsning

Eksterne henvisninger
 Chapter 8 Modulators and Demodulators 
 Phase-Lock Loop Applications Using the MAX9382 

Demodulation
Elektroniske delkredsløb
Kommunikationskredsløb
Erik Hansen (atlet)

Erik Hansen (10. juli 1930) er en tidligere dansk atlet.

Erik Hansen startede karieren i Svendborg Gymnastikforening hvor han i 1950 vandt sølv på 400 meter ved DM 1950. Han flyttede til Lyngby ved København og blev medlem af AIK 95, her vandt han DM på 200 meter 1953.

Danske mesterskaber 
  1953 200 meter 22,4
  1950 400 meter 51,2
Ungdomsmesterskaber

-20 år
  1949 400 meter 51,0
17-18 år
  1948 400 meter 53,0

Eksterne kilder/henvisninger 
 AIK 95s hjemmeside, Idol Erik Hansen 
 Statletik.dk - Profil Erik Hansen

Sprintere fra Danmark
Atleter fra AIK 95
Atleter fra SG Svendborg
Rail passion

Rail passion er et fransk tidsskrift, der beskæftiger sig med jernbaner. Magasinet udgives af bladvirksomheden La Vie du Rail.

Tidsskrifter fra Frankrig
Storumans kommun

Storuman kommune ligger i länet Västerbottens län i landskapet Lappland i Sverige. Dens administration ligger i byen Storuman og kommunen havde i 2012 6.023 indbyggere.

I Sverige grænser Storuman kommune til Sorsele kommun i nord, Vilhelmina kommun mod sør, og Lycksele kommun mod øst. Mod vest grænser den til kommunerne Hattfjelldal, Hemnes og Rana i Norge. Kommunen er opkalt efter søen Storuman.

Administrativ historie 
I 1780 blev Tärna forsamling udskilt fra Lycksele forsamling som en kapelforsamling . I 1822 blev derefter Stensele forsamling udskilt fra Lycksele forsamling som et selvstændigt sogn.

Under den svenske kommunereform i 1862 blev Tärna og Stensele slået sammen og omdannet til landkommunen Stensele. Tärna blev derefter i 1903 udskilt som en selvstændig landkommune, mens Stensele oprettede et municipalsamhälle i Storuman i 1936 og et andet i Stensele i 1937, som blev opløst i henholdsvis 1963 og 1964.

Under den svenske kommunereform i 1971 blev de to landkommuner Stensele og Tärna genforenet under det nye navn Storuman kommun.

Kommunevåbnet 

I 1951 fik landkommunen Stensele sit eget kommunevåben, men ikke Tärna. Efter genforeningen i 1971 valgte man et nyt kommunevåben, som bleb registreret af Patent- och registreringsverket i 1985. I følge blasoneringen symboliserer dets øverste del silhuetten af Ryfjellet, set fra nordvest, mens dets nederste del repræsenterer skovene i kommunen.

Samisk sprog 
Samisk har status som officielt minoritetssprog i kommunen og Storuman kommune indgår i forvaltningsområdet for samisk sprog i Sverige.

Geografi 
Ume älv løber gennem kommunen. Længst mod vest er der højfjeldsområder, det højeste bjerg er Norra Sytertoppen, som er 1.768 moh. I nordøst ligger Artfjället med omfattende underjordiske grottesystemer.

E12 og E45 går gennem kommunen, og Storuman er knyttet til det svenske jernbanenet med Inlandsbanan og tværforbindelsen mellem Storuman og Hellnäs på Stambanan genom övre Norrland. Storuman var frem til 2010 den eneste kommune i Sverige som havde to flyvepladser med ruteflyvninger indenfor kommunegrænserne. Der er imidlertid ingen ruteflyvninger længere til Storumans lufthavn, men fra Hemavan Tärnaby flyveplads er der daglig forbindelse til Stockholm.

Skisport 
Storuman kommune er kendt for vintersportstedet Tärnaby, som har opfostret alpinstjerner som l Jens Byggmark, Ingemar Stenmark, Bengt-Erik Grahn, Anja Pärson og Stig Strand .

Byer 

I år 2000 blev fire steder i Storuman kommune defineret som byer. (folketal den 31. december 2005):

Småsteder 
Det er syv mindre bebyggelser i Storuman kommune (folketal pr. 31. december 2005):

Andre steder

Eksterne kilder og henvisninger 

 Storuman kommunes officielle hjemmeside

Kommuner i Västerbottens län
Nordkorea ved sommer-OL 2012

Nordkorea deltog i Sommer-OL 2012 i London, som foregik i perioden 27. juli til 12. august 2012. Nordkorea har deltaget i samtlige sommer-OL siden 1972 i München, undtagen når OL er blevet afholdt i USA i 1984 i Los Angeles og 1988 i Seoul. Nordkorea var med ved elve slags sport: Atletik, fodbold, bueskydning, bordtennis, synkronsvømming, skydning, brydning, udspring, vægtløfting, judo og boksning. Det var niende gang Nordkorea deltog i et sommer-OL, de kom på tyvende plads med fire guld- og to bronzemedaljer. Atleter Pak Song-Chol var landets fanebærer under åbningsceremonien.

Medaljer

Medaljevinderne 

2012
Lande ved sommer-OL 2012
Lærdalstunnelen

Lærdalstunnellen er en 24,5 kilometer lang tunnel, der forbinder Lærdal og Aurland i Sogn og Fjordane fylke i det vestlige Norge med hinanden. Den er lokaliseret nordøst for Bergen og nordvest for Oslo. Den er bygget for at give en vintersikker vej mellem Oslo og Bergen. Tunnelen gør, at strækningen fra Bergen til Oslo ikke længere kræver færgesejlads.

Tunnelen blev bygget mellem 1995 og 2000, og den udgør en del af europavej E16. Den er verdens længste vejtunnel med sine 24.510 meter. Zhongnanshantunnelen i Kina, som består af to separate tunneler, er den næstlængste på 18.020 meter, og Skt. Gotthardtunnelen i Schweiz er den tredjelængste vejtunnel med sine 16.918 meter.

Lærdalstunnellen indgår i en række tunneller på hovedvej E16, hvor mere end 40 kilometer af 50 kilometer vej forløber inde i tunneller. Norges næstlængste tunnel Gudvangatunnelen er en del af strækningen sammen med Flenjatunnelen.

Galleri 

På grund af længden er der foretaget flere udvidelser i tunnelløbet med speciel belysning for at give variation i køreoplevelsen. Tunnelen er gjort bredere nogle steder for at skabe vendepladser. Der kan man holde for en kort bemærkning, men det er ikke tilladt at parkere eller benytte stedet som rasteplads.

Kildehenvisninger

Eksterne henvisninger 

Vejtunneler
Tunneler i Norge
Etableret i 2000
Bor (Värnamo kommun)

Bor  er en svensk stationsby i Småland med 1.256 indbyggere. Bor hører under Värnamo kommun, Jönköpings län og er belliggende 12 km. sydøst for Värnamo.

Bor Station ligger på Kust till Kust-jernbanen (dansk: Kyst til Kyst), der betjenes af SJ. Byen gennemskæres af landevejen Riksväg 27 mellem Gøteborg og Karlskrona. Bor har egen folkeskole og dagligvareforretning, Coop Nära, og et aktivt foreningsliv. OL-medaljetageren John Ljunggren er fra Bor.

Fodnoter 

Byer i Värnamo kommun
Pabellón Principe Felipe

Pabellòn principe Felipe er en sportshal i Zaragoza i Spanien. Arenaen har plads til 10.744 tilskuere. den bliver hovedsageligt brugt til basketball og håndbold.

Hallen blev åbnet i 1990.

Idrætsanlæg i Spanien
Zaragoza
Etableret i 1990
S-meter

Et S-meter (fra engelsk signal strength meter, dansk signalstyrke-meter) er en indikator som ofte er på kommunikationsmodtagere, såsom amatørradiomodtagere eller kortbølgemodtagere.  Skalamarkeringerne er afledt fra det subjektive system til at reportere signalstyrker fra S1 til S9 som en del af RST-koden. Termen S-enhed kan anvendes til at referere til, hvor meget signalstyrkeændring, der skal til for at flytte en S-meter indikation fra en markering til den næste.

IARU Region 1 teknisk anbefaling R.1
International Amateur Radio Union (IARU) Region 1 er blevet enig om en teknisk anbefaling til S-meter kalibrering til HF og VHF/UHF transceivere i 1981.

IARU Region 1 teknisk anbefaling R.1 definerer S9 under eller lig 30MHz (HF-bånd) til at være en modtager indgangseffekt på -73 dBm. Det svarer til en RMS-spænding på 50 mikrovolt på modtagerens antenneindgang under antagelse af, at modtagerens indgangsimpedansen belaster med 50 ohm.

For højere frekvenser end 30MHz (fx VHF-bånd) er anbefalingen, at S9 svarer til modtager indgangseffekt på -93 dBm. Dette er ækvivalent med 5 mikrovolt RMS over 50 ohm.

Anbefalingen definerer en forskel på én S-enhed til at være en forskel på 6 decibel (dB), ækvivalent til en spændingsforhold på to - eller et effektforhold på fire.

Signaler stærkere end S9 angives med en tillægs dB værdi, f.eks. "S9 + 20dB", eller verbalt, "20 decibel over S9" eller simplere "20 over 9".

Eksempler

Nøjagtighed
De fleste S-metre er ikke kalibrerede efter IARU Region 1 tekniske anbefaling R.1 og kan i praksis kun anvendes som et relativt mål af signalstyrken, baseret på modtagerens AGC spænding. Nogle S-metre er kalibreret til at kunne aflæse S9 for en indgangsspænding på -73 dBm, men har ikke de korrekte 6 dB per korresponderende S-enhed.

Ofte er korrelationen mellem en radiolytters kvalitative signalstyrke indtryk og den aktuelle signalstyrke ringe, fordi modtagerens AGC holder lydudgangens styrke forholdsvis konstant, på trods af ændringer i indgangssignalstyrken.

Se også 
 Indikatorrør

Kilder/referencer

Eksterne henvisninger

 giangrandi.ch: S-meter and signal strength

Elektroniske måleinstrumenter
Amatørradio
Måleusikkerhed

Måleusikkerhed er den nøjagtighed, man kan måle et eller andet med. Eksempelvis længden mellem to punkter. Resultatet angives således 12324,763 +/- 0,012 m. (måleresultatet +/- måleusikkerheden).

Uanset hvordan man måler, vil man altid få et resultat, som i større eller mindre grad afviger fra den sande værdi; dette betegnes som måleusikkerhed.

Man skelner mellem tilfældig og systematisk variation af måleusikkerhed

Systematisk variation er en variation, som påvirker alle målinger på samme måde. En typisk kilde til systematisk variation er fejl i kalibrering af måleudstyret. Dette giver derfor et forkert resultat.

Tilfældig variation er variation, som påvirker alle målinger forskelligt. Dette giver ved flere målinger et brugbart resultat med en tilhørende måleusikkerhed.

Kilde og ekstern henvisning 
 Noter i statistik for bioanalytikere

Usikkerhed
International Mathematical Union

International Mathematical Union  er en international sammenslutning af  nationale matematiske foreninger og organisationer fra alle verdensdele. Unionen er oprettet med det formål at fremme internationalt samarbejde i matematikken.

En hovedopgave for unionen er at assistere ved afholdelsen af den store matematikerkongres International Congress of Mathematicians, der mødtes første gang i 1897 i Zurich og anden  gang i 1900 i Paris. Kongressen har siden 1900  været afholdt regelmæssigt hvert fjerde år med små afbrud under 1.verdenskrig og 2.verdenskrig. Alle foredrag er inviterede foredrag og tilsigter at præsentere det ypperste i den matematiske udvikling  i de forudgående fire år. Da der normalt kun inviteres 150-200 foredragsholdere omgærdes disse invitationer med en betydelig prestige.

Kilder 
  International Mathematical Union (IMU)

Matematikorganisationer
Critérium du Dauphiné 2013

Critérium du Dauphiné 2013 er den 65. udgave af det franske cykelløb Critérium du Dauphiné. Løbet er over otte etaper rundt i den sydøstlige del af Frankrig, og starter den 2. juni i Champéry i Valais, og slutter i byen Risoul i Hautes-Alpes den 9. juni. Det er det sekstende ud af 29 løb i UCI World Tour 2013.

Deltagende hold 
På grund af at Critérium du Dauphiné er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover har arrangøren ASO inviteret fire kontinental-hold til løbet.

Eksterne henvisninger 

 Critérium du Dauphinés officielle hjemmeside på letour.fr  

UCI World Tour 2013
2013
Aage Hansen (atlet Sparta)

Aage Hansen var en dansk og atlet medlem af IF Sparta og dansk mester på 100 meter 1928.

Danske mesterskaber 
  1928 100 meter 11,1
  1927 200 meter

Eksterne henvisninger 
 Statletik.dk - Profil Aage Hansen

Sprintere fra Danmark
Atleter fra Sparta Atletik
Tjek fødsels- og dødsår
Danskere i 1900-tallet
Aage Hansen (atlet KIF)

Aage Hansen var en dansk atlet, medlem af Københavns IF og DM bronzemedaljør på 100 meter 1919.

Danske mesterskaber 
  1919 400 meter
  1917 Tikamp

Eksterne henvisninger 
 Statletik.dk - Profil Aage Hansen

Sprintere fra Danmark
Atleter fra Københavns IF
Tjek fødsels- og dødsår
Danskere i 1900-tallet